Bob Skinstad briesend oor 'vals berig' | Nuus24
Bob Skinstad briesend oor 'vals berig'
Die Springbokke het die Drienasies-kragmeting teen die All Blacks in Hamilton gewen en is as wenners van die Drienasies-beker gekroon. Kaapstad – Die voormalige Springbok-losvoorspeler Bob Skinstad het koerantberigte wat beweer dat hy Heyneke Meyer as 'n diktator beskryf het, as 'patetiese joernalistiek' beskryf.Volgens 'n berig Donderdag in Beeld is Skinstad en die voormalige Springbok-breier Jake White glo erg krities teenoor Meyer se afrigtingstyl.Skinstad en White het Woensdagaand by 'n funksie by Emperors Palace in Johannesburg gepraat.Volgens die berig het Skinstad Meyer glo as 'n 'diktator' beskryf. 'n Woedende Skinstad het die berig as "absolute snert, buite konteks en lasterlik beskryf. "Ek was seremoniemeester (MC) by dié funksie," het Skinstad Donderdag aan iafrica.com gesê en bygevoeg: "Ek was besig om vrae te vra, nie om antwoorde te gee nie."Skinstad het onthul dat hy reeds deur Meyer gekontak is oor die voorval. "Ek het 'n SMS-boodskap van Heyneke ontvang. Hy verstaan die konteks van wat daar gesê is en ons het dit uitsorteer." Hy sê die joernalis wat die artikel geskryf het, het intussen verdwyn en haar telefoon van die mikkie gehaal.Lees die volledige artikel hier.Volg Nuus24Sport op Twitter.– iafrica.com